Arif Vladi

**Arif Vladi** (lindur më 3 shtator 1956) është këngëtar shqiptar i këngës epiko-historike. Ka një karrierë të pasur artistike me një repertor të larmishëm me këngë të theksuara epiko-historike duke e bërë atë një këngëtar emblematik në llojin e tij. 

## Edukimi dhe karriera artistike 
Shkollën fillore e kreu në vendlindje. Më tej, vijoi studimet në Liceun Artistik "Jordan Misja” dhe Akademinë e Arteve, Tiranë – dega Kanto (1980). Për herë të parë në skenë u ngjit në moshën 12-vjeçare, në festivalet e zonës, për të vazhduar pa shkëputje në të gjitha festivalet folklorike të rrethit, ndërsa kënga e parë e kënduar nga ai para publikut ishte *Djemtë e Lumës hiç s’kanë dert*. Fama e tij artistike nisi në fillim të viteve 80-të, ku pas mbarimit të Akademisë, dy vjet punoi si këngëtar në Ansamblin Shtetëror të Këngëve e Valleve dhe pastaj në Estradën e Peshkopisë deri në vitin 1989. Kulmin famës e arriti në vitet e fundit të shekullit XX. Përhapja e famës së Arif Vladit në Shqipëri, Kosovë, Maqedoninë e Veriut dhe Diasporë, u bë me punimin e këngëve *O prite Azem Galicën*, *Hajredin Pasha*, *Jakup Ferri me bajrak*, *Sefë Kosharja i pari i fisit*, *Jam Kosova e shqiptarisë*, *Marshi i UÇK-së*, etj. Si talent i rrallë i këngës shqipe, ka marrë pjesë në shumë turne ndërkombëtare, si në Francë (1980), Zvicër (1981), Gjermani Perëndimore (1983), Algjeri, Tunizi (1984), Itali, Austri (1985), Egjipt (1989), etj. Këngët e Arif Vladit ishin “ajka” e repertorit të Ansamblit të Këngëve dhe Valleve.Albumet muzikore të tij janë: *Arif Vladi këndon*, *Kënga ime për shqiptarët*, *Unë dhe këngët e mia*, *Jam Kosova e shqiptarisë*, *Marshi i UÇK-së,* etj.

Sot ai bashkë me familjen jeton e vepron në Belgjikë, por kohë pas kohe vjen në Shqipëri e Kosovë, ku me bashkëpunëtorët e tij, tekstshkruesin Agim Doçi, kompozitorët Edmond Zhulali e Përparim Tomçini, me këngëtarin që kanë realizuar disa hite kushtuar heronjve dhe kombit shqiptar Ilir Shaqiri, punon projekte të reja. Për personalitetin dhe veprimtarinë e tij artistike është realizuar një film dokumentar nga kolegu i tij Ilir Shaqiri, regjisori Blerdi Malushi, e gazetari Besart Galica, i titulluar *Arif Vladi – Zëri i këngëve lapidare*, i cili u shfaq në Muzeun Historik në Tiranë dhe në *Qendrën për Kulturë Haki Stërmilli* në Peshkopi. Emri i Arif Vladit do të përmendet gjithmonë si këngëtar i përkushtuar dhe profesional.   

## Vlerësime 
Është vlerësuar me titullin "Artist i Merituar" dhe "Mjeshtër i Madh".

## Këngë të kënduara në vite 
* *Lisi i gjakut, lisi i trimave*
* *Djemt e Dibrës, djemt e Damit*
* *Rexi Amerikani*
* *Këngë për Suf Murrën*
* *Jam Kosova e shqiptarisë*
* *Falmi krahët shqipe*
* *Falja e gjaqeve*
* *Eja kam një fjalë*
* *Atje larg në Atdheun tim*
* *Ilirida*
* *Fatime Sokolit*
* *Pajtimi kombëtar*
* *Anton Çeta*
* *Zemra e tij si gjylja e topit*
* *S’rrihet Dibra me kërbaç*
* *S’na la hasmi me u rrit bashkë*
* *Si molla në degë*
* *Këngë për Shotë dhe Azem Galicën*
* *Ka hy hasmi në katër anë*
* *O ju malet e Shqipërisë*
* *Jakup Ferri*
* *Erdha nga Shqipëria vëllazën kosovar*
* *Të dy Dibrat*
* *Mos harroni*
* *Flamuri kuq e zi*
* *Lura ime*
* *Po n’Kosovë kur do këndoj*
* *Rron Kosova n’trojet veta*
* *Përball topit flamurtar*
* *Oj Kosovë tungjatjeta*
* *N’Shehër të Dibrës janë mbledh burrat*
* *N’Dardani bien një tumpan*
* *Ndal bajloz*
* *Nëna jote po vajton*
* *Moj Kosovë, moj kull baroti*
* *Moj Kosov me kësulë të bardhë*
* *Këngë për Sef Kosharen*
* *Shqipëria*
* *Malet tona kanë hap krahët*
* *Ma gëzofsh Kosovë lirinë*
* *Lulet kur çelin*
* *Në mal të Korabit shpesh kam dalë*
* *Unë jam djalë i votrës tande*
* *Unë jam çikë nga Dragobia*
* *Çele nuse derën*
* *Anës lumejve*
* *Doli Drita*
* *Djemt e Lurës*
* *Djalë e nuse po thinjën për mua*
* *Demokratike u ba Shqipëria*
* *Enver Hoxha, tungjatjeta*
* *Çohu çikë e dil te dera*
* *Sikur Drini i Bardhë e i Zi*
* *Liqenet e Lurës*
* *Marshi i UÇK-së*
* *Si molla në degë*
* *Moj Serbi moj shtrigë e vjetër*
* *Këngë për Ismail Hajradinajn*
* *Jam Medvegja, jam Presheva*
* *Vendlindja s’harrohet…*

## Albume dhe bashkëpunime 
* Në vitin 1991, Fatime Sokoli & Arif Vladi publikojnë albumin “Këngë Atdhetare”.
* Në vitin 1994, Arif Vladi publikon albumin “S’na La Hasmi Me U Rritë Bashkë”.
* Në vitin 1999, Arif Vladi publikon albumin “Marshi I UÇK-së”.
* Më datë 10 Nëntor 2018, Arif Vladi, Ilir Shaqiri & Nikolle Nikprelaj publikojnë videoklipin “Kaloresi I Lirise”. Muzika e këngës u punua nga Edmond Zhulali, teksti u shkrua nga Ilir Shaqiri, ndërsa për orkestrimin u kujdes Edmond Zhulali.
* Më datë 25 Nëntor 2018, Arif Vladi publikon videoklipin “Lura Dhe 300 Duvaket”. Kënga u orkestrua nga Edmond Zhulali.
* Më datë 7 Dhjetor 2019, Arif Vladi & Kastriot Tusha publikojnë videoklipin “Per Ty Shqiperi”. Muzika e këngës u punua nga Edmond Zhulali, teksti u shkrua nga Çun Lajçi, ndërsa për orkestrimin u kujdes Edmond Zhulali. Më datë 9 Shkurt 2020, Arif Vladi publikon videoklipin “Rexi Amerikani”.
* Më datë 11 Shkurt 2020, Arif Vladi publikon videoklipin “Djemte E Dibres, Djemte E Camit”. Muzika dhe orkestrimi i këngës janë punuar nga Edmond Zhulali. Më datë 18 Shkurt 2020, Arif Vladi publikon videoklipin “Lisi I Gjakut Lisi I Trimave”. Muzika e këngës u punua nga Edmond Zhulali, teksti u shkrua nga Agim Doçi, ndërsa për orkestrimin u kujdes Edmond Zhulali.
* Më datë 9 Shkurt 2020, Arif Vladi publikon videoklipin “Rexi Amerikani”.
* Më datë 11 Shkurt 2020, Arif Vladi publikon videoklipin “Djemte E Dibres, Djemte E Camit”. Muzika dhe orkestrimi i këngës janë punuar nga Edmond Zhulali.
* Më datë 18 Shkurt 2020, Arif Vladi publikon videoklipin “Lisi I Gjakut Lisi I Trimave”. Muzika e këngës u punua nga Edmond Zhulali, teksti u shkrua nga Agim Doçi, ndërsa për orkestrimin u kujdes Edmond Zhulali.
* Më datë 4 Shtator 2023, Arif Vladi & Fadil Llugaxhiu publikojnë videoklipin “Këngë Për Heroin Besim Ndrecaj”. Muzika dhe orkestrimi i këngës u punuan nga Edmond Zhulali, ndërsa teksti u shkrua nga vetë Arif Vladi.
* Më datë 23 Shtator 2023, Arif Vladi publikon videoklipin “Komuniste U Ba Shqipëria”. Muzika dhe orkestrimi i këngës janë shkruar nga Sami Hoxha. Videoklipi u prodhua nga kompania Domi Production.
* Më datë 5 Tetor 2023, Arif Vladi publikon videoklipin “Në Serbi Lëshoj Tërmet”. Muzika dhe teksti i këngës janë punuar nga vetë Arif Vladi, teksa për arranzhimin u kujdes Alfred Qemalja. Videoklipi u prodhua nga kompania Domi Production.
* Më datë 12 Tetor 2023, Arif Vladi publikon videoklipin “Sali Mani, Nderi I Kombit”. Muzika e këngës u punua nga Sali Mani, teksti u shkrua nga vetë Arif Vladi, ndërsa për orkestrimin u kujdes Alfred Qemalja. Videoklipi u prodhua nga kompania Domi Production.
* Më datë 9 Dhjetor 2023, Arif Vladi publikon videoklipin “Prof. Berisha Dridh Serbin”. Muzika dhe teksti i këngës janë punuar nga vetë Arif Vladi, teksa për arranzhimin u kujdes Sami Hoxha. Videoklipi u prodhua nga kompania Domi Production.

## Lidhje të jashtme 
Arif Vladi – Zëri i këngëve lapidare

## Referime